แฟนเป็นเป็นตุ่มใสๆบริเวณอวัยวะเพศ เป็นตั้งแต่ต้นเดือนก.พ เค้าซื้อยามาทาน จนตอนนี้วันที่16ก.พ เค้าบอกว่าตุ่มใสๆยังไม่แตก และไม่แสบไม่คัน เป็นเริมรึป่าวคะ เเล้วถ้าเป็นเริมมันติดต่อกันทางไหนได้บ้างคะ ถ้าจูบกันจะติดมั้ยคะ รึสัมผัสตัวกันได้ไหมคะ
สวัสดีค่ะ งาน,ตุ่มใสๆ ที่อวัยวะเพศ หากเป็นตั้งแต่ต้นเดือน ก.พ. โดยที่ไม่แตกออกเป็นแผล ไม่มีอาการเจ็บ ปวด หรือแสบ ไม่คัน ก็ไม่ใช่โรคเริมค่ะ เพราะโรคเริมนั้น อาการเริ่มแรกจะมีตุ่มน้ำใสบริเวณอวัยวะเพศ ร่วมกับมีอาการแสบร้อนหรือเจ็บปวด แล้วต่อมาตุ่มน้ำจะแตกและกลายเป็นแผล แล้วจะหายไปได้เองภายใน 1-2 สัปดาห์ (แต่หากเป็นครั้งแรกอาจนานกว่านี้) ดังนั้น หากไม่แตกออกและกลายเป็นแผล ก็ไม่ใช่เริมค่ะดังนั้น ตุ่มที่เป็นอยู่ อาจเกิดจากสาเหตุ เช่น- การแพ้หรือระคายเคืองจากสารเคมีต่างๆ เช่น แป้ง โลชั่น น้ำหอม สบู่ ผงซักฟอก ถุงยางอนามัย เป็นต้น แต่ก็น่าจะมีอาการคันร่วมด้วย- pearly penile papules หรือโรคผื่นนูนพีพีพี แต่ไม่ได้จัดเป็นโรค เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ แต่ลักษณะเป็นตุ่นนูนผิวเรียบสีเนื้อหรือชมพูอ่อน ไม่ได้เป็นตุ่มน้ำใส มักมีหลายตุ่มเป็นแถว อยู่บริเวณร่องรอบฐานหัวองคชาต ไม่ได้ทำให้มีอาการเจ็บหรือคัน ไม่จำเป็นต้องรักษา- fordyce spot คือต่อมไขมัน ไม่จัดเป็นโรค แต่ลักษณะคือ เป็นเม็ดหรือตุ่มนูนสีขาว หรือเหลืองอ่อน ไม่ได้เป็นตุ่มน้ำใส พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา- หูดหงอนไก่ เป็นโรคติดต่อจากการมีเพศสัมพันธ์ โดยจะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วยแนะนำว่าควรไปพบแพทย์เพื่อตรวจว่าเป็นอะไร หากไม่ใช่โรคหูดหงอนไก่ ก็สามารถที่จะทำออรัลเซ็กส์ หรือจูบกัน รวมถึงสัมผัสตัวกันได้ ไม่ได้ทำให้ติดอะไรไปค่ะ ในเบื้องต้น ก็ไม่ควรไปแกะ เกา บีบตุ่มที่เป็น และงดการทาแป้ง โลชั่น หรือฉีดน้ำหอมใกล้อวัยวะเพศ